புர்கானுத்தீன் ரப்பானி

புர்ஹானுத்தீன் ரப்பானி (Burhanuddin Rabbani, 1940 – செப்டம்பர் 20, 2011) ஆப்கானித்தான் நாட்டின் முன்னாள் அதிபராவார். 1980களில் சோவியத் ஒன்றியத்தின் கட்டுப்பாட்டில் ஆப்கானித்தான் இருந்தபோது சக்திவாய்ந்த முஜாஹிதீன் கட்சியின் தலைவராக விளங்கியவர். சோவியத் ஒன்றியம் வெளியேறியபின் சூன் 28, 1992 முதல்  செப்டம்பர் 27, 1996 வரை  ஆப்கான் ஜனாதிபதியாக பதவி வகித்தார். பின்னர் அவரிடமிருந்து தாலிபான்கள் ஆட்சியைக் கைப்பற்றினர்.

தாலிபான்கள் ஆட்சியிலிருந்து அகற்றப்பட்ட பின்னர் நவம்பர் 13 2001 – திசம்பர் 22 2001 காலத்தில் இவர் மீண்டும் ஆப்கான் ஜனாதிபதியாக கடமையாற்றினார். ஆப்கான் ஜனாதிபதி ஹமித் கர்சாயினால் அவர் உயர் சமாதானப் பேரவையின் தலைவராக நியமிக்கப்பட்டார்.

ஆப்கான் பிரச்சினையை அரசியல் ரீதியாக தீர்ப்பதில் நாட்டம் கொண்டிருந்த ரப்பானி, தாலிபான்  அங்கத்தவர்களுக்கு வேலை வாய்ப்பு வழங்குதல், தாலிபான் தலைவர்களுக்கு வெளிநாட்டில் தஞ்சமளித்தல் போன்ற திட்டங்களையும் முன்வைத்திருந்தார்.

செப்டம்பர் 20,2011 அன்று காபுலில் அமைந்துள்ள அவரது வீட்டிற்கு அமைதிப் பேச்சு பேச வந்தோரில் ஒருவரின் தற்கொலைத் தாக்குதலில்  கொலையுண்டார்.

மேற்கோள்கள்

வெளியிணைப்புகள் 
 Burhanuddin Rabbani, President of the Islamic State of Afghanistan webcast at the United Nations Millennium Summit, 8 September 2000
Biography  at Afghan-web.com
Afghanistan's Powerbrokers: Burhanuddin Rabbani at BBC News, with link to November 2001 profile

Ex-Afghan President Burhanuddin Rabbani Killed In Suicide Attack
Hundreds mourn Rabbani RFI English
Who killed Burhanuddin Rabbani … and why? RFI English

ஆப்கானித்தான் அரசியல்வாதிகள்
2011 இறப்புகள்
1940 பிறப்புகள்